alexandrainst/scandi-wiki huggingface dataset:
Halden stadion

Halden stadion ligger i Halden sentrum, og benyttes av Kvik Halden FK til fotball og av Halden Idrettslag til friidrett. Anlegget består av gressbane, løpebaner, sittetribuner på begge langsider, garderobeanlegg, og kiosk. Banen har en lengde på 103 meter, og bredde på 63 meter. 

Banen ble åpnet 14. august 1927, og har en nåværende kapasitet på ca. 4000. Tilskuerrekorden er på 8000 under cup-finalen i 1928.

Referanser

Eksterne lenker 
 Halden Stadion på Nordic Stadiums
 Halden Stadion på Stadionsiden.com

Sport i Halden
Idrettsanlegg i Viken
Fotballstadioner i Norge
Byggverk i Halden
Fakkelmannen

Fakkelmannen i Øyer kommune er en figur utformet av et hogstfelt, med form som en stilisert mann som løper med en fakkel. Formasjonen ligger på vestsiden av dalen, og er lett synlig fra Hafjell Alpinsenter på østsiden av dalen. Den ble laget i forbindelse med OL på Lillehammer i 1994, og planen var å plante ny skog samme året. Allikevel er figuren godt synlig per 2021. Figuren har blitt vedlikeholdt jevnlig for at kontrasten med den omkringliggende vegetasjonen ikke skal bli for lav slik at figuren forsvinner helt. Økonomiske interesser i den omkringliggende skogen har gjort at figuren har blitt debattert ved ulike anledninger siden 1994. 

Fakkelmannen begynte som et ideprosjekt i designseksjonen i LOOC. Skissen som LOOC hadde tegnet ble positivt tatt imot hos rådmann Svein Rønning og skogbrukssjef Carl Olav Holen. Hogstflaten som utgjør Fakkelmannen ble konstruert av Jan Reyer Elders ved GIH-Skog. Ved hjelp av en digital terrengmodell ble yttergrensene for hogstflaten konstruert. Skogen ble drevet ut med taubane, utført av skogentreprenør Vidar Rørvik.  

Som den ideelle posisjonen for å se på Fakkelmannen ble starthuset for slalåm midt på Hafjell-anlegget valgt. Hogstflaten er synlig fra store områder, men dimensjonene endrer seg gradvis avhengig av ståsted. 

Utformingen var ikke så korrekte som LOOC ønsket. I konstruksjonen ble det tatt hensyn til stabiliteten i den gjenstående skogen. Dette førte til at området i armhulen og i skrittet ble utvidet.

I media 
innslag fra NRK-Oppland i 

Fakkelmannen ble presentert i sesong 3 av TV-programmet Norsk attraksjon.

På grunn av tilvekst av ny skog er Fakkelmannen gradvis blitt noe utvisket, men den blir ryddet før ungdomsOL 2016 og vil da gjenoppstå som under OL i 1994.

Referanser

Eksterne lenker 
 Fakkelmannen i openstreetmap.org
 Fakkelmannens historie

Kultur i Øyer
Vinter-OL 1994
Etableringer i 1993
Lynneviktunnelen

Lynneviktunnelen er en veitunnel i Notodden kommune i Telemark. Tunnelen er en del av fylkesvei 37. Den er 165 meter lang.

Se også 
 Finnekåsatunnelen
 Jønjiljotunnelen
 Presturatunnelen
 Veitunneler i Norge
 Undersjøiske veitunneler i Norge

Referanser

Veitunneler i Vestfold og Telemark
Veier i Notodden
Tunneler åpnet i 1993
Finnekåsatunnelen

Finnekåsatunnelen er en veitunnel i Notodden kommune i Telemark. Tunnelen er en del av fylkesvei 37. Den er 65 meter lang. Den har fått navnet etter at eieren av eiendommen ved tunnelen, Jon Ivar Finnekåsa, foreslo tunnel i stedet for at fylkesvei 37 skulle legges utenom, og tett innpå bebyggelsen på hans eiendom.

Se også 
 Lynneviktunnelen
 Presturatunnelen
 Jønjiljotunnelen

 Veitunneler i Norge
 Undersjøiske veitunneler i Norge

Eksterne lenker
 Finnekåsatunnelen på Google StreetView.

Veitunneler i Vestfold og Telemark
Veier i Notodden
Tunneler åpnet i 1993
Maristigtunnelen

Maristigtunnelen er en veitunnel i Tinn i Telemark. Tunnelen er en del av fylkesvei 37. Den er 432 meter lang, og går ovenfor Maristijuvet. Ned i gjuvet styrter Rjukanfossen, som man på et punkt ved innkjøringen til tunnelen fra oversiden kan se som passasjer.
På nedsiden av tunnelen er det parkeringsplass slik at man kan ta en kort vandretur opp rundt tunnelen og se Rjukanfossen når den en sjelden gang slippes. Samtidig er det mulig å lese infoplakater om området som kalles den moderne turismens vugge i Norge.

Se også 

 Veitunneler i Norge
 Undersjøiske veitunneler i Norge

Referanser

Veitunneler i Vestfold og Telemark
Veier i Tinn
Tunneler åpnet i 1955
Omnestunnelen

Omnestunnelen er en veitunnel i Nome kommune i Telemark. Tunnelen er en del av fylkesvei 106. Den er 235 meter lang og går gjennom Høgefjell, som på det stedet går rett ut i Flåvatn.

Byggingen av tunnelen startet 16. mars 1983, og det kunne ha vært gjennomslag senere samme år, men etter avtale jobbbet entreprenøren med den øvrige veien i sommerhalvåret og tunnelen kun i vinterhalvåret. Gjennomslag i tunnelen skjedde 30. mars 1984. 16. mai 1984 åpnet tunnelen, som den aller siste hindringen på den da kommunale veien langs nordsida av Flåvatn, mellom Kilen i Kviteseid og Flåbygd i Nome. 1. januar 1986 ble den overført til fylket og klassifisert som fylkesvei.

Se også 
 Veitunneler i Norge
 Undersjøiske veitunneler i Norge

Referanser

Eksterne lenker
 Omnestunnelen på Google StreetView

Veitunneler i Vestfold og Telemark
Veier i Nome
Tunneler åpnet i 1977
Kościejów

Kościejów (uttale:  er en landsby i det sørlige Polen. Den ligger i kommunen Racławice i fylket Miechów i Małopolska-provinsen. Landsbyen har en befolkning på 420. I årene 1975–1998 tilhørte den administrativt provinsen Kielce.

Landsbyen ligger ca. 4 km øst for Racławice, 18 km øst for Miechów, og 39 km nordøst for regionens hovedstad Kraków. 

Byer i det lillepolske voivodskap
Stadial

En stadial er en ekstra kald periode i en istid (glasial). Milde perioder kalles interstadialer.

Stadialene fra siste istid (Weichsel) er best kjent. Stadialer fra denne istiden er Herning-stadialen for 115 000–105 000 år siden (isotoptrinn 5d), Rederstall-stadialen for 93 000–85 000 år siden (isotoptrinn 5b) og Schalkholz-stadialen for 71 000–57 000 år siden (isotoptrinn 4). Siste istids maksimum var for omtrent 20 000 år siden. Helt på slutten av istiden kom tre korte stadialer, eldste dryas, eldre dryas og yngre dryas.

Litteratur

Kuldeanomalier
Kvartærgeologi
Interstadial

En interstadial er en periode med relativt mildt klima i en istid (glasial). Ekstra kalde perioder kalles stadialer.

Interstadialene fra siste istid (Weichsel) er best kjent. Interstadialer fra denne istiden er Brørup-interstadialen for 105 000–93 000 år siden (isotoptrinn 5c), Odderade-interstadialen for 85 000–74 000 år siden (isotoptrinn 5a) og Ålesund-interstadialen for 35 000 år siden. Helt på slutten av istiden kom Meiendorf-interstadialen, bøllingtiden og Allerød-interstadialen.

I Brørup-interstadialen var klimaet så mildt at barskog kunne vokse lengst sør i Norge. Forholdene i Ålesund-interstadialen er kjent fra beinfunn i Skjonghelleren ved Ålesund. Her er det funnet rester av sjøfugl, fjellrev, isbjørn og rein, noe som tyder på et klima som på Svalbard i dag. De mange funnene av mammuttenner i Gudbrandsdalen viser at det også fantes isfrie områder i innlandet i noen av interstadialene.

Litteratur

Varmeanomalier
Kvartærgeologi
Arkitekturåret 1881

Arkitekturåret 1881 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1881.

Byggverk
Alþingishúsið i Reykjavík, Island åpner for å huse Alltinget
Natural History Museum i London, England åpner
Tweed Courthouse fullføres i New York City

Priser
 Royal Gold Medal – George Godwin
 Grand Prix de Rome, arkitektur: Henri Deglane

Fødsler
 29. mars - Raymond Hood, amerikansk arkitekt (død 1934)
 14. juli - Magnus Poulsson, norsk arkitekt (død 1958)
 19. desember - Erik Glosimodt, norsk arkitekt (død 1921)
 Nikolai Ladovsky, russisk arkitekt (død 1941)

Dødsfall
 25. januar - Konstantin Thon, russisk arkitekt (født 1794)
 14. desember - Decimus Burton, engelsk arkitekt (født 1800)
Miechów

Miechów er en by i Małopolska powiat i Polen. Den ligger langs riksvei 7, ca. 40 km fra Kraków og 80 km fra Kielce. Den hadde 11 852 innbyggere i 2004.

Eksterne lenker 
 

Byer i det lillepolske voivodskap
Racławice

Racławice er en landsby som ligger i Lillepolen voivodskap sør i Polen. Den ble berømt etter slaget ved Racławice (1794) under Kościuszko-oppstanden. Den er administrasjonssentrum i kommunen Gmina Racławice innen Powiat Miechowski. Landsbyen ligger omtrent 15 kilometer øst for Miechów og 37 km nordøst for regionshovedstaden Kraków.

Byer i det lillepolske voivodskap

it:Racławice
Miniatyrspill

Miniatyrspill, også kalt figurspill, er krigsspill med miniatyrfigurer som spiller på et bord med terreng på. Det regnes som en type simuleringsspill der taktiske ferdigheter er sentralt. Sjangeren har sin opprinnelse som militært læringsverktøy fra slutten av 1700-tallet, mest kjent fra den prøyssiske forsvarsstabens kriegsspiel. Det inkorporerer tilfeldighet gjennom bruk av elementer som terninger, kort og gjetting av avstand. Miniatyrspill er beslektet med krigsspill som videospill og som brettspill, og med rollespill.

Hobbyens kommersielle gjennombrudd regnes fra utgivelsen av H.G. Wells’  Little Wars i 1913. Lenge dominerte historiske miniatyrspill. Fra 1960- og -70 tallet fikk de selskap av spill i fantasy- eller sci-fi-settinger, og som lettere kunne opphavsbeskytte sine produkter. Det ga framveksten av selskaper som Games Workshop, Battlefront, Foundry, Warlord Games, Privateer Press og mange, mange andre.

Hobbyen regnes for å være tredelt, der utøverne i varierende grad har fokus på selve spillingen, på å male og konvertere miniatyrfigurer og på å bygge spillterreng. Male- og konverteringssiden og terrengsiden har mange fellestrekk med bygging av militærmodeller, modelljernbane og skalamodeller generelt. Spillebordene er plasskrevende som sammen med hobbyens sosiale fokus har bidratt til at den er godt organisert, med faste turneringer for de mest populære spillene, som Invasion i Kristiansand, Winter War i Bergen, Waarcon i Trondheim og 2d6, Strategikon og Arcon i Oslo.

Miniatyrspillterreng

Terrenget er en vesentlig del av spillopplevelsen. Kvalitetsmessig strekker det seg fra esker og bøker plassert på et bord for å sperre siktlinjer og hindre bevegelse for å skape interessante taktiske utfordringer. Bruken av terreng varierer fra helt åpne bord for enkelte settinger til sjøs eller i verdensrommet til tette urbane settinger og hulesystemer. Spill som Mordheim, Necromunda, Infinity og Malifaux er alle plassert i urbane settinger og krever store mengder terreng. I en mellomposisjon kommer spill som Warhammer, Warmachine og Hordes, som spilles med varierende terreng av skoger, høyder, klipper, elver og bygninger, som kan være vanskelig å passere, farlige eller ugjenomtrengelige. 

Terrenget kan kjøpes ferdig, laget av gips eller plast, men terrengproduksjon fra grunnen av regnes også som en hobby i seg selv. Vanlige materialer er arkitektpapp, blå eller fiolett ekspandert polystyren, kryssfinér, MDF, sparkel, gips, trelim og maling.

Annet
De fleste miniatyrspillklubbene i Norge er organisert i foreningen Hyperion. Den største møteplassen på nettet er Norsk Warhammerforum.

Referanser

Eksterne lenker 
 Spillforeningen 2d6 (Oslo) 
 Alealegio (Kristiansand) 
 Drammen spillforening (DSF)
 Oslo Miniatyrspillklubb (OMSK)
 Titan Miniatyrspillklubb (Bergen)
 Wartrond (Trondheim)
Oslo Miniatyrspillklubb

Oslo Miniatyrspillklubb (OMSK) ble stiftet under navnet Oslo & Omegn MiniatyrSpillKlubb (OOMSK) 18. juni 1998. Klubben har som formål å skape et miljø rundt miniatyrspillingen i Oslo-området, innen samtlige sjangre og perioder. Klubben har vært tilsluttet Hyperion siden starten i 2002/3, og ble registrert i Brønnøysund i 2011. Siden november 2011 har klubben hatt sine spilledager i Grønlandsleiret 41.

OMSK har særlig vært kjent i miniatyrspillmiljøet for sine to hovedturneringer MiniCon (senere kalt Hersir) og HøstCon (senere kalt Leidangr). Turneringene ble avholdt siste gang i 2006.

Eksterne lenker
 Hjemmeside
 Forum 

Miniatyrspill
Nattskiftet

Nattskiftet er en norsk komiserie som gikk på TV 2 i 2012. Serien handler om tre menn som jobber nattskift på en avsidesliggende bensinstasjon. Georg (spilt av Otto Jespersen) er bensinstasjonsjefen som forsøker å iverksetter flere tiltak for at stasjonen ikke skal bli nedlagt. De andre to rollene spilles av John Brungot (Olav) og Mats Eldøen (Daniel). Serien gikk sent på torsdagskvelder.

Nattskiftet ble avsluttet etter en sesong på grunn av lave seertall.

Den var basert på den islandske serien Næturvaktin.

Referanser

Eksterne lenker
 Nattskiftet på Filmfront

Norske komiserier
TV-produksjoner på norsk TV 2
Norske TV-serier fra 2010-årene
Beixiang Hou

Markien av Bĕixīang (tradisjonell kinesisk: 北鄉侯; forenklet kinesisk: 北乡侯; hanyu pinyin: Bĕixīang Hóu; død 10. desember 125), også kalt Shǎodì (少帝; "Den unge keiser"), født Líu Yì (劉懿) var den sjuende keiseren av det senere kinesiske Han-dynastiet, kjent som det senere Han eller Det østlige Han-dynasti, i en periode i 125. Han var sønnen til Líu Shòu (劉壽), prins Hui av Jibei, en sønn av Han Zhangdi. Han ble valgt til å etterfølge Han Andi etter hans plutselige død, men Liú Yì døde selv kort tid etter han overtok tronen. Et evnukkupp styrtet så enkekeiserinne Yan Jis regime, som hadde innsatt Liú Yì, og innsatte i stedet Han Shundi som keiser. 

Ingen historiske nedtegnelser oppgir markiens alder, og senere referanser indikerer bare at han var ung, kanskje et barn. Hans regjeringsperiode var kort, og ble regnet for å være i alle fall litt illegitimt, så han utelates ofte fra offisielle keiserlister.

Æranavn
Yánguāng (延光) 122–125 (overtatt etter keiser Ān)

Litteratur
 Hou Hanshu, vol. 5.
 Zizhi Tongjian, vol. 51.

Kinesiske keisere
Fødsler på 100-tallet
Dødsfall i 125
Kim Dotcom

Kim Dotcom (født Kim Schmitz 21. januar 1974) er en tysk-finsk dataprogrammerer og forretningsmann som fikk mye oppmerksomhet under «dot com-boblen» og som i ettertid ble dømt for innsidehandel og underslag. Han er også kjent som grunnleggeren av Megaupload og andre nettsteder. 

20. januar 2012 ble Dotcom arrestert og varetektsfengslet av newzealandsk politi, etter en sak fra amerikanske myndigheter mot ham, og resten av Megauploads stab. FBI mente selskapet drev med illegal kopiering av opphavsrettsvernet materiale. I et intervju med 3 News New Zealand, mente derimot Dotcom at opphavsretthaverne (da innen film- og musikkbransjen), hadde direkte adgang til å fjerne sitt eget materiale fra siden. 

Dotcom har deltatt i det internasjonale vei-rallyet Gumball 3000 ved flere anledninger, og vant rallyet i 2001. Han deltok også i 2004.

Tidlig karriere 
Som tenåring ble Dotcom kjent i hjemlandet Tyskland for å ha påstått å ha cracket bedriftsmarkedet PBX' systemer i USA, og han prøvde å få seg en karriere innen datasikkerhet. Det førte til arrestasjon og tiltale for bruk og salg av stjålet kredittkort-informasjon. I 1994 startet Dotcom et datasikkerhetsselskap som het DataProtect.

Referanser

Eksterne lenker 
 

Tyske forretningsfolk
Finske forretningsfolk
Personer i databransjen
Fødsler i 1974
Blåkolltunnelen

Blåkolltunnelen er en veitunnel i Lørenskog kommune i Akershus. Tunnelen er en del av fylkesvei 159, og åpnet i 2002. Den har to løp på 810 meters lengde. Tunnelen går under boligområdet Blåkollen og er oppkalt etter den vidt utbredte blomsterarten blåkoll.

Se også 
 Veitunneler i Norge
 Liste over veitunneler i Norge

Referanser

Veitunneler i Viken
Veier i Lørenskog
Tunneler åpnet i 2002
Amrita Acharya

Amrita Acharya (født 24. desember 1990 i Nepal) er en britisk skuespillerinne med ukrainsk og nepalsk bakgrunn. Hun kom til Norge sammen med familien da hun var 13 år, og de bosatte seg i Tromsø. Seks år senere, etter å ha fullført videregående skole, flyttet hun til England. Hun har en bachelorgrad fra Academy of Live and Recorded Arts i London.

Karriere 
Acharya spilte rollefiguren Irri i TV-serien Game of Thrones fra 2011, sesong en og to. Selv om personen hun spiller lever mye lenger i bøkene serien er basert på, ble hun skrevet ut i andre sesong. I filmen The Devil's Double fra 2011 spilte Acharya en skolejente. Hun er kjent fra serien The Good Karma Hospital og Frikjent (sesong 2)

Referanser

Eksterne lenker 
 
 Amrita Acharya hos Filmweb

Personer fra Katmandu
Personer fra Tromsø kommune
Britiske skuespillere
Nepalske skuespillere
Migranter til Norge
Nordmenn av nepalsk opphav
Nordmenn av ukrainsk opphav
Majallie Whbee

Majallie Whbee (født 12. februar 1954) er en israelsk politiker og medlem av Knesset for det politiske partiet Kadima. I en kortere periode satt han som fungerende president da tidligere president Moshe Katzav tok ut permisjon. Whbee er druser og han ble dermed den første ikke-jøde til å fungere som Israels statsoverhode.

Wahabi har bachelorgrad i historie fra Det hebraiske universitetet i Jerusalem og mastergrad fra Universitetet i Haifa. Whbee tjenestegjorde i Israels forsvar. Han deltok i Libanon-krigen i 1982. 

Wahabi møtte daværende forsvarsminister Ariel Sharon for første gang i 1981. I 1996 begynte han som Sharons personlige ambassadør til Israels arabiske naboer, Egypt og Jordan. Han fikk et sete i Knesset ved valget i 2003 som medlem av partiet Likud. Ved valget i 2006 beholdt Whbee sitt sete i Knesset, men denne gangen som medlem av partiet Kadima. I oktober 2007 begynte Whbee i kabinettet til Ehud Olmert som assisterende utenriksminister. Whbee beholdt sitt sete ved valget i 2009, fremdeles som medlem av Kadima.

Referanser

Eksterne lenker 

Israelske politikere
Fødsler i 1954
Joplin

Joplin er en by i Jasper County og Newton County sørvest i delstaten Missouri i USA. Joplin er den største byen i Jasper County, men er ikke administrativt senter. Ved folketellingen i 2010 hadde byen  innbyggere.>

Selv om mange tror at byen er oppkalt etter ragtime-komponisten Scott Joplin, som bodde i byen Sedalia litt lengre nord, så er Joplin i virkeligheten oppkalt etter pastor Harris Joplin, en tidlig nybygger og grunnlegger av områdets første metodistiske menighet. Joplin ble grunnlagt i 1873 og fikk betydelig vekst som følge av utvinning av sink. Veksten stanset imidlertid etter andre verdenskrig, da prisen på metallet falt kraftig. Den kjente veien Route 66 passerer gjennom byen, som nevnes i Bobby Troups legendariske sang om veien.

22. mai 2011 ble Joplin rammet av en svært kraftig tornado, som medførte 160 omkomne og over 900 skadede, i tillegg til total ødeleggelse av flere tusen hus og bygninger.

Referanser

Eksterne lenker 
 
  Innbyggertall 2010 - 2019 – United States Census Bureau

Byer i Jasper County i Missouri
Byer i Missouri
Byer i Newton County i Missouri
Praepronophila

Praepronophila er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).

Utseende 
Middelsstore, brune sommerfugler, særlig bakvingene med bølgete til tannete ytterkant. Vingene har gjerne en liten øyeflekk nær bakhjørnet av hver vinge. Undersiden er mer spraglete.

Levevis 
Larvene utvikler seg på bambus i slekten Rhipidocladum, også på den innførte slekten Bambusa.
Disse sommerfuglene lever i tåkeskog.

Utbredelse 
Slekten er utbredt fra Costa Rica i nord til Bolivia i sør.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae
 Underfamilien ringvinger, Satyrinae
 Stammen Satyrini 
 Gruppen Pronophilina 
 Slekten Praepronophila Forster, 1964
 Praepronophila emma (Staudinger, 1897)
 Praepronophila perperna (Hewitson, 1862)
 Praepronophila petronius (Grose-Smith, 1900)

Kilder 
 Markku Savela's Lepidoptera and some other life forms: Sjekkliste over artene. Hentet 22.1. 2012.
 Lewis, H.L. (1974) Fjärilar från hela världen. Forum, Stockholm. ISBN 91-37-10100-5

Eksterne lenker 
 
 Brower, A.V.Z. (2011) Praepronophila på Tree of life
 Bilder av Praepronophila petronius
 Bilder av Praepronophila perperna

Ringvinger
Sommerfugler formelt beskrevet i 1964
Dyr formelt beskrevet av Walter Forster
Dinah (sang)

«Dinah» er en amerikansk populærmusikksang. Melodien ble skrevet av Harry Akst. Teksten ble skrevet av Sam M. Lewis og  Joe Young. Den ble introdusert av Eddie Cantor i Kid Boots (1923) i Pittsburgh. Sangen ble publisert i 1925. 

Den ble umåtelig populær blant jazzband og vokalister fra den perioden og senere, med versjoner av forskjellige artister, innbefattet:

Chet Baker. Innspilt i Phil Turetskys hus, Los Angeles, 9. juli 1952. Den ble utgitt på The Complete Pacific Jazz and Capitol Recordings of the Original Gerry Mulligan Quartet and Tentette with Chet Baker (Mosaic MR5-102 (LP), MD3-102 (CD)) samt på CD-platen The Complete Pacific Jazz Recordings Of The Gerry Mulligan Quartet With Chet Baker (Pacific Jazz CDP 7243 8 38263-2).
Joséphine Baker. Innspilt i Paris i oktober 1926. Den ble utgitt på 78-platen Odeon A 49172
The Boswell Sisters. Inbnspilt 13. desember. Den ble utgitt på 78-platen Brunswick 7412.
Cab Calloway. Han innspilte sangen to ganger: Første gang 7. juni 1932. Den ble utgitt på 78-platen Banner 32483. Den andre gangen innspilte han sangen live på The New Café Zanzibar 16. juli 1945. Den ble utgitt på CD-platen Cab Calloway '45: Live at the New Cafe Zanzibar (Magnetic Recordsr 132) i 1993   
The Chamber Brothers. Gruppas coverversjon fra 1966 ble utgitt på singlen Direction 58-3760 og senere som bonusspor på gjenutgivelsen av CD-platen, The Time Has Come
Bing Crosby & The Mills Brothers. Innspilt i New York City 16. desember 1932. Den ble utgitt på 78-platen Brunswick 6240.  
Duke Ellington & His Orchestra. Innspilt 9. februar 1932. Den ble utgitt på 78-platen Victor 22938A.
Benny Goodman Quartet. Innspilt 26. august 1936. Den ble utgitt på 78-platen Victor  25398
Thelonious Monk. Innspilt 2. november. Utgitt på LP-platen Solo Monk (Columbiar CS 9149 i 1965.
Django Reinhardt. Innspilt i Paris i desember 1934. Utgitt på 78-platen Ultraphone AP 1422
The Revelers. Innspilt i Camden (New Jersey) 4. september 1925. Den ble utgitt på 78-platen Victor 19796
The Temperance Seven. Utgitt på CD-platen Those BBC Years (Upbeat URCD 185) i 2009
Fats Waller & His Rhythm. Innspilt i Camden (New Jersey) 24. juni 1935. Utgitt på 78-platen Victor 25471A
Ethel Waters. Innspilt 10. oktober 1925. Den ble utgitt på 78-platen Columbia 487D

Nordnorsk versjon 
Terje Nilsen har skrevet en tekst på nordnorsk. Den bærer tittelen «Grete».

Innspilling 
Terje Nilsen. Utgitt på CD-platen N'te gang (Grammofon GRAM 0508) i 2005.

Referanser 

Sanger fra USA
Sanger fra 1923
Webb Simpson

Webb Simpson (født 8. august 1985) er en amerikansk profesjonell golfspiller på PGA-touren. 

Simpson ble profesjonell i 2008. Han spilte med sponsorinvitasjoner på Nationwide Tour og PGA-touren før han gjennomgikk PGAs kvalifiseringsskole ved sesongslutt 2008. Her kom han på delt syvendeplass, og fikk dermed spillerett på PGA-touren for sesongen 2009. I sin første hele sesong på PGA-touren fikk han fire topp-ti-plasseringer og endte på 70.-plass på tourens pengeliste. 

Den første seieren på touren kom i 2011, da han vant Wyndham Championship. Bare to uker senere fulgte han opp med enda en seier i Deutsche Bank Championship, etter omspill. I tillegg var han i omspill om seieren i ytterligere to turneringer, Han endte sesongen på andreplass på pengelisten, og rykket ved sesongslutt inn på 10.-plass på verdensrankingen. Han ble også tatt ut på det amerikanske laget i Presidents Cup. 

Simpson fikk sin aller første Major-seier da han vant det 112. arrangerte US Open Championship. Simpson postet rundene sine med 72-73-68-68 som førte til en samlet score på 281 slag (1 over par). Han gikk sisterunden 2 under par som gjorde at han vant med 1 slag på Graeme McDowell og Michael Thompson.

Meritter

Seire på PGA-touren
2011: Wyndham Championship, Deutsche Bank Championship

Major-seiere
2012: US Open Championship

Presidents Cup
2011

Eksterne lenker
 
 Artikkel om Simpson sin seier i U.S. Open

Golfspillere fra USA
Fødsler i 1985